**Dodatok Vnútorného školského poriadku**

**Kritériá na pochvaly, iné ocenenia a výchovné opatrenia**

**Zápis do IŽK**- za porušenie školského poriadku počas vyučovacej hodiny, počas prestávok alebo na spoločnom podujatí organizovanom školou, zabúdanie pomôcok, domácich úloh/ žiak má dve tolerancie zabudnutia pomôcok, neaktívnej práce na hod. a pod.

**Napomenutie od triedneho učiteľa** sa udeľuje za:

a. neskoré príchody na vyučovaciu hodinu

b. za menej závažné porušenia školského poriadku

c. za 5 zápisov v IŽK

Napomenutie od triedneho učiteľa ukladá žiakovi triedny učiteľ a informuje o tom zákonného zástupcu žiaka prostredníctvom internetovej žiackej knižky.

**Pokarhanie od triedneho učiteľa** sa udeľuje za:

a. neospravedlnenú neúčasť žiaka na 1–2 vyučovacích hodinách

b. časté neskoré príchody na vyučovacie hodiny

c. opakované menej závažné porušenie školského poriadku

d. za 10 zápisov IŽK

Pokarhanie od triedneho učiteľa ukladá žiakovi triedny učiteľ a informuje o tom zákonného zástupcu žiaka prostredníctvom internetovej žiackej knižky a osobnou konzultáciou.

**Pokarhanie od riaditeľa školy** sa udeľuje za:

a. neospravedlnenú neúčasť žiaka na 3–9 vyučovacích hodinách

b. viac opakované závažné porušenia školského poriadku

c. hrubé porušenie školského poriadku

d. za 20 zápisov v IŽK

Pokarhanie od riaditeľa školy ukladá riaditeľ školy na návrh triedneho učiteľa a informuje o tom zákonného zástupcu žiaka písomnou formou. Pokarhanie od riaditeľa školy bude odovzdané žiakovi spolu s výpisom vysvedčenia alebo s vysvedčením.

**Zápis do IŽK** - za aktivitu počas vyučovacej hodiny, za úlohy nad rámec svojich povinností, za iniciatívu,...

**Pochvala od triedneho učiteľa** – a. za prospech

b. za vzornú dochádzku do školy

c. za reprezentáciu triedy

d. za činnosť v prospech triedy nad rámec svojich povinností

e. za aktívnu prácu na vyučovaní

f. za vytváranie korektných vzťahov medzi spolužiakmi

g. za príkladné správanie

h. za nezištnú pomoc, príkladný čin, pomoc spolužiakom v rámci triedy

i. za zlepšenie si celkového prospechu v porovnaní s predchádzajúcim klasifikačným obdobím

j. za prácu pre triedu, pri školských akciách, v projektoch, zberoch a pod.

k. za 10 zápisov v IŽK

**Pochvala od riaditeľa školy**

a. za výborný prospech

b. za reprezentáciu školy

c. príkladný čin, verejné uznanie inou osobou alebo inštitúciou

d. záslužná práca pre školu pri školských akciách, v projektoch

e. za 20 zápisov v IŽK

**Doplnok k priestupkom**

1. ***Menej závažné priestupky***:

* zabúdanie učebných pomôcok,
* zabúdanie žiackej knižky,
* zabúdanie prezuviek, úbor na TV a pod.
* klamstvo,
* arogancia,
* drzosť,
* manipulácia s mobilným telefónom – podľa zváženia učiteľa …

1. ***Závažné priestupky***:

* vyrušovanie na hodinách,
* opakované meškanie na vyučovanie,
* nerešpektovanie príkazov vyučujúcich,
* vulgárne vyjadrovanie,
* prepisovanie známok,
* podvody,
* používanie mobilných telefónov a iných predmetov, ktoré rozptyľujú jeho pozornosť, prípadne ohrozujú zdravie a bezpečnosť ostatných žiakov aj žiaka samotného …

1. ***Mimoriadne závažné priestupky***:

* šikanovanie (aj slovné),
* fyzické ublíženie,
* krádež, fajčenie,
* alkohol,
* drogy,
* ničenie školského zariadenia a úmyselné poškodzovanie majetku školy,
* agresívne správanie voči žiakom alebo zamestnancom,
* krádež v škole a na verejnosti, bez trestného stíhania,
* falšovanie úradného dokumentu (ospravedlnenie od rodičov, LV potvrdenie, záznam v ŽK)
* bezdôvodné opustenie školy,
* svojvoľné opustenie výchovno-vzdelávacieho procesu,
* propagácia rasizmu, xenofóbie,
* prechovávanie drog a iných omamných látok, …

**Prerokované a schválené na Pedagogickej rade dňa   15. 2. 2021.**

Mgr. Monika Dudinská  
                                                                                  riaditeľka školy